  Майя Бывальцева Удмуртиысь 42 пиналъёс – Ижкарысь, Глазкарысь но Воткаысь лицейёсын но гимназиосын 6-10 классъёсын дышетскисьёс – вожвылъяськонлы йылпумъянъёсъя Сочие Дышетонъя «Сириус» центре мынӥзы. Со сярысь ивортэ элькунысь Дышетонъя но тодосъя министерстволэн пресс-службаез. 1-24 коньывуонэ центрын «Литература творчество», «Крезьгур» но «Математика» ӧръёсъя дышетон программаос быдэсъяськозы. Соос дышетскисьёслэсь математикая но творчествоя быгатонлыкъёссэс азинтон понна малпамын. Со улсын математикаез мур дышетон, математикая пӧртэм ӵошатсконъёс, кунысь валтӥсь тодосчиослэн но дышетӥсьёслэн лекциоссы, озьы ик шутэтскон, спортэн вырон, тазалыкез юнматон ужрадъёс чакламын.   Тегъёс: Дышетон Ижкар Сочи Удмуртия Глазкар пиналъёс Вотка  